Rěčny centrum WITAJ
Rěčny centrum WITAJ je samostatny wotrjad Domowiny, kotryž je so w lěće 2001 załožił a so wot Załožby za serbski lud financuje, kotraž kóžde lěto wot Zwjazka a Swobodneho stata Sakska a kraja Braniborska přiražki dóstawa. Ma swoje sydło w Budyšinje a w Choćebuzu je wotnožka, kotraž je kompetentna za Delnju Łužicu.
Nadawki[wobdźěłać]
Nadawk Rěčneho centruma WITAJ je wuwiwanje aktiwitow k zdźerženju a rozšěrjenju serbskeje rěče. Při tym ma so serbska rěč w pěstowarnjach a šulach žiwje a awtentisce wuwiwać. Dźěći a młodostni dóstawaja při tym móžnosć, serbšćinu na najwyšim niwowje nawuknyć. Serbska rěč so př tym na zakładźe wupruwowanych metodow posrědkuje. Dźeći němskorěčnych staršeju móža tohorunja serbsku rěč nawuknyć. Rěčny centrum WITAJ poskića staršim tež móžnosć, so wo serbskorěčnym kubłanju poradźować dać.
Za wuknjacych so moderne wuknjenske srědki wuwiwaja, organizuja so projekty z wólnočasowym charakterom a přewjedu so rěčne kursy.
Tež časopisy Rěčny centrum WITAJ wudawa: Dźěcacy časopis "Płomjo", wučerski časopis "Serbska šula" a zešiwk "Lutki". W dźěćacych dnjowych přebywanišćach a šulach přewodźa Rěčny centrum WITAJ serbskorěčne pedagogiske dźěło na zakładźe wědomostnych přepytowanjow, wabi za te dźěło a poradźuje nimo toho praktikarjow w jich wšědnym dźěle.
Młodźi serbscy socialni pedagogojo skutkuja w serbskim sydlenskim rumje wokrjesa Budyšin a staraja so wo mobilne młodźinske dźěło, šulske socialne dźěło a swójbne kubłanje.
Rěčny centrum WITAJ poskića młodostnym wukubłanske městna kaž tež móžnosć Dobrowólne socialne lěto na polu kultury absolwować.
Skónčnje wudźeržuje Rěčny centrum WITAJ internaty, tak zo na přikład gymnaziasća za swój šulski čas su w serbskorěčnej wokolinje žiwi a tuž móža serbsku rěč w zhromadźenstwje ze sobušulerjemi a wučerjemi nałožić a zhromadnu serbsku identitu hladać.
Nadawkowe pola[wobdźěłać]
Nadawki Rěčneho centruma WITAJ dźěla so do slědowacych nadawkowych polow:
- Młodźinske socialne dźěło
- Projektowe dźěło
- Wědomostne dźěło
- Wukubłanje/dobrowólne socialne lěto
- Wuwiwanje rěč a pedagogika
- Nawod internatow
szl_Latn szl_Latn ceb_Latn szl_Latn slv_Latn szl_Latn slv_Latn ces_Latn szl_Latn pol_Latn pol_Latn slv_Latn szl_Latn szl_Latn slv_Latn crh_Latn ceb_Latn